  Туспуктэм: Дарья Ушакова Наталия Сильвестрова 12+ 15-31 толшоре Россиын Холокост дыръя быремъёсты буре ваён арня (Неделя памяти жертв Холокоста) ортче. Туэ со даэстӥзэ радъяське. Удмуртиын валтӥсь ужрадъёс Калыкъёслэн эшъяськон юртазы мынозы. Со сярысь ужъюртлэн пресс-службаез ивортӥз. 26-тӥ толшоре 15 часын «Халом» воскресной еврей школаысь нылпиос «Я должна рассказать» трос йӧскалыкъем спектакль возьматозы. Со14-18 аресаз геттоын но нацистъёслэн кык концлагерьёсазы улэм нылашлэн дневниказ гожъямъёсъя пуктэмын. Со нуналэ ик ӵуж кизилиосты лэсьтонъя мастер-класс ортчоз. Отчы нимысьтыз ужрадэ пыриськисьёслэн пиналъёссы, кадет классъёсын дышетскисьёс, секыт улон югдуре шедем нылпиос, Ижкар школаосысь дышетскисьёс пыриськозы. Эшъяськон юртлэн куинетӥ этажаз «Холокост: уничтожение, сопротивление, спасение» интызэ вошъясь адӟытон дасяло. 18 стендъёсын Россиысь но кунгож сьӧрысь архивъёсысь шер пумиськись ужкагазъёс, суредъёс но туспуктэмъёс возьматэмын луозы. Тросэз соос пӧлысь кунамы нырысьсэ поттэмын. Тегъёс: буреваён БыдӟымАтыкайож Удмуртия  